Moungi Gabriel Bawendi

Moungi Gabriel Bawendi (* 15. März 1961 in Paris) is en tuneesch-US-amerikaansch Chemiker. Hüm wurr 2023 de Nobelpries för Chemie tospraaken.

 Leven un Wirken 
Bawendi, boren 1961 in Frankriek,The Spectograph. Fröhjohr 2007 bi mit.edu; afropen an’n 2. Mai 2019. is Söhn vun den ut Tunesien stammen Mathematiker M. Salah Baouendi.Salah Baouendi Obituary bi de New York Times (legacy.com); afropen an’n 12. Oktober 2013 Bawendi is in Frankriek, Tunesien un West Lafayette, Indiana, upwussen.The Tech. 29. August 2008 bi dat Massachusetts Institute of Technology (mit.edu); afropen an’n 12. Oktober 2013

Bawendi kreeg 1982 en Bachelor in Chemie an de Harvard University, 1983 en Master in physikalischer Chemie ok dor un 1988 bi Karl F. Freed sien Doktertitel Ph.D. in Chemie an de University of Chicago. As Postdoktorand hett he bi Louis Eugene Brus an den AT&T Bell Laboratories arbeit.

Siet 1990 is he Liddmaat vun den Lehrkörper an dat Massachusetts Institute of Technology (MIT) in Cambridge, Massachusetts, 1995 wurr he Associate Professor, 1996 kreeg he dor en ordentliche Professur.

Bawendi hett Methoden entwickelt, um Halfleiter-Nanokristalle hertostellen, de in hör Grött un hör Eegenschapen nipp un nau fastleggt wurrn können. Sien Forschungsswoorpunkte sünd de Synthese un de elektronischen un optischen Eegenschapen vun Quantenpunkten (quantum dots) as ok deren Anwennen in Biologie, Optoelektronik un Nanoelektronik.

Siet 2020 tellt hüm de Medienkonzern Clarivate wegen de Antall vun sien Ziteeren to de Favoriten up en Nobelpries (Clarivate Citation Laureates). En Arbeit vun hüm, Christopher B. Murray un D. J. NorrisC. B. Murray, D. J. Norris, M. G. Bawendi, Synthesis and characterization of nearly monodisperse CdE (E= sulfur, selenium, tellurium) semiconductor nanocrystallites, Journal of the American Chemical Society, Band 115, 1993, S. 8706–8715 wurr över 13.000-mal ziteert (2020). Luut Google Scholar hettt Bawendi en h-Index vun 178, luut Datenbank Scopus en vun 152 (Stand jewiels September 2022).

An‘n 4. Oktober 2023 wurr hüm gemeensam mit Louis Eugene Brus un Alexei Jekimow de Nobelpries för Chemie tospraaken för hör Leistung för de Opdecken un Synthese vun Quantenpunkten.

 Utteknungen (Utwahl)  
 1994 Sloan Research Fellow
 2001 Raymond and Beverly Sackler International Prize in Chemie („Physical Sciences“)Past Laureates of the Raymond and Beverly Sackler International Prize in the Physical Sciences bi de Universität Tel Aviv (tau.ac.il); afropen an'n 12. Oktober 2013
 2004 Liddmaat vun de American Academy of Arts and Sciences
 2006 Ernest-Orlando-Lawrence-PriesMoungi G. Bawendi, 2006 bi dat Energieministerium vun de USA (energy.gov); afropen an’n 12. Oktober 2013
 2007 Liddmaat vun de National Academy of SciencesMoungi G. Bawendi bi de National Academy of Sciences (nasonline.org); afropen an’n 12. Oktober 2013
 2010 ACS Award in Colloid Chemistry
 2023 Nobelpries för Chemie

 Weblinks 
 Bawendi Group bi dat Massachusetts Institute of Technology (mit.edu)

 Enkeld Nahwiesen 

Kategorie:Mann
Kategorie:Börger von Frankriek
Kategorie:Börger von de USA
Kategorie:Boren 1961
Kategorie:Chemiker
Kategorie:Nobelpriesdräger (Chemie)